CELEX: 32011R1259
Language: hr
Date: 2011-12-02 00:00:00
Title: Uredba Komisije (EU) br. 1259/2011 od 2. prosinca 2011. o izmjeni Uredbe (EZ) br. 1881/2006 u pogledu najvećih dopuštenih količina dioksina, dioksinima sličnih PCB-a i PCB-a koji nisu slični dioksinima u hrani  Tekst značajan za EGP

13/Sv. 62
            
            
               HR
            
            
               Službeni list Europske unije
            
            
               212
            
         32011R1259
   
               L 320/18
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 1259/2011
   od 2. prosinca 2011.
   o izmjeni Uredbe (EZ) br. 1881/2006 u pogledu najvećih dopuštenih količina dioksina, dioksinima sličnih PCB-a i PCB-a koji nisu slični dioksinima u hrani
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 315/93 od 8. veljače 2003. o utvrđivanju postupaka Zajednice za kontrolu kontaminanata u hrani (1), a posebno njezin članak 2. stavak 3.,
   budući da:
   
               (1)
            
            
               Uredbom Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (2) utvrđuju se najveće dopuštene količine za dioksine i dioksinu slične PCB-e za brojne vrste hrane.
            
         
               (2)
            
            
               Dioksini pripadaju skupini od 75 kongenera polikloriranih dibenzo-p-dioksina (PCDD) i 135 kongenera polikloriranih dibenzofurana (PCDF), od kojih 17 izaziva zabrinutost s toksikološkog stajališta. Poliklorirani bifenili (PCB-i) su skupina od 209 različitih kongenera koji se mogu podijeliti u dvije skupine s obzirom na njihova toksikološka svojstva: 12 kongenera pokazuje toksikološka svojstva slična dioksinima te se stoga često nazivaju „dioksinima slični PCB-i” (DL-PCB-i). Ostali PCB-i ne pokazuju toksičnost sličnu dioksinima, već imaju drukčiji toksikološki profil i nazivaju se „PCB-i koji nisu slični dioksinima”.
            
         
               (3)
            
            
               Svaki kongener dioksina ili dioksinima sličnih PCB-a pokazuje različitu razinu toksičnosti. Kako bi se mogla zbrojiti toksičnost tih različitih kongenera, uveden je pojam „faktora ekvivalentne toksičnosti” (TEF) kako bi se olakšala procjena rizika i regulatorna kontrola. To znači da se analitički rezultati koji se odnose na sve pojedinačne kongenere dioksina i dioksinima sličnih PCB-a koji su zabrinjavajući s toksikološkog stajališta izražavaju mjerljivom jedinicom, ekvivalentom toksičnosti TCDD (TEQ).
            
         
               (4)
            
            
               Svjetska zdravstvena organizacija (WHO) održala je stručnu radionicu od 28. do 30. lipnja 2005. o vrijednostima faktora ekvivalentne toksičnosti (TEF) koje je WHO utvrdila 1998. Izvjestan broj TEF vrijednosti je bio izmijenjen, a posebno za PCB-e, oktaklorirane kongenere i pentaklorirane furane. Podaci o učincima novih TEF vrijednosti i nedavno dobiveni rezultati o prisutnosti prikupljeni su u znanstvenom izvješću Europske agencije za sigurnost hrane (EFSA): „Rezultati praćenja razina dioksina u hrani i hrani za životinje” (3). Stoga je potrebno preispitati najveće dopuštene količine PCB-a uzimajući u obzir te nove podatke.
            
         
               (5)
            
            
               Znanstveni odbor EFSA-e za kontaminante u prehrambenom lancu je na zahtjev Komisije donio mišljenje o prisutnosti PCB-a koji nisu slični dioksinima u hrani za životinje i hrani (4).
            
         
               (6)
            
            
               Zbroj od šest markerskih ili indikatorskih PCB-a (PCB 28, 52, 101, 138, 153 i 180) obuhvaća otprilike polovinu količine svih PCB-a koji nisu slični dioksinima (NDL-PCB) prisutnih u hrani za životinje i hrani. Taj se zbroj smatra odgovarajućim markerom prisutnosti i izloženosti ljudi PCB-ima koji nisu slični dioksinima i stoga ga treba utvrditi kao najveću dopuštenu količinu.
            
         
               (7)
            
            
               Najveće dopuštene količine utvrđene su uzimajući u obzir nedavne podatke o pojavnosti sakupljene u znanstvenom izvješću EFSA-e „Rezultati praćenja PCB-a koji nisu slični dioksinima u hrani i hrani za životinje” (5). Iako je moguće postići niže granice kvantifikacije (LOQ), može se uočiti da značajan broj laboratorija primjenjuje LOQ od 1 μg/kg masti ili čak 2 μg/kg masti. Izražavanje analitičkog rezultata na gornjoj granici bi u nekim slučajevima značilo da je vrijednost blizu najveće vrijednosti, ako bi bile utvrđene vrlo stroge najveće dopuštene količine, čak i ako ni jedan PCB nije kvantificiran. Također je potvrđeno da podaci za određene kategorije hrane nisu bili iscrpni. Stoga bi bilo primjereno preispitati najveće dopuštene količine u roku od tri godine na temelju iscrpnije baze podataka dobivene metodom analize dovoljno osjetljivom za kvantificiranje niskih razina.
            
         
               (8)
            
            
               Odobrena su odstupanja Finskoj i Švedskoj za stavljanje na tržište ribe podrijetlom iz baltičke regije i namijenjene potrošnji na njihovom državnom području s razinama dioksina većim od najvećih dopuštenih količina utvrđenih za dioksine i zbroj dioksina i dioksinima sličnih PCB-a u ribi. Te države članice su ispunile uvjete u pogledu dostavljanja informacija o preporukama o prehrani potrošačima. One svake godine izvješćuju Komisiju o rezultatima praćenja razina dioksina u ribi iz baltičke regije i o mjerama za smanjenje izloženosti ljudi dioksinima iz baltičke regije.
            
         
               (9)
            
            
               Na temelju rezultata praćenja razina dioksina i dioksinima sličnih PCB-a koje su provele Finska i Švedska, odobreno odstupanje se može ograničiti na određene vrste riba. S obzirom na postojanu prisutnost dioksina i PCB-a u okolišu te posljedično u ribi, primjereno je odobriti ovo odstupanje bez vremenskog ograničenja.
            
         
               (10)
            
            
               U pogledu divljeg lososa, Latvija je zatražila slično odstupanje kakvo je odobreno Finskoj i Švedskoj. S tim ciljem, Latvija je dokazala da izloženosti ljudi dioksinima i dioksinima sličnim PCB-ima na njezinom državnom području nije veća od najveće prosječne količine u bilo kojoj od država članica te da ima uspostavljen sustav koji osigurava punu obaviještenost potrošača o preporukama o prehrani u pogledu ograničenja konzumacije ribe iz baltičke regije za identificirane ranjive skupine stanovništva kao bi se izbjegli mogući zdravstveni rizici. Nadalje, potrebno je provesti praćenje razina dioksina i dioksinima sličnih PCB-a u ribi iz baltičke regije, a Komisiju treba izvješćivati o rezultatima i mjerama koje su poduzete radi smanjenja izloženosti ljudi dioksinima i dioksinima sličnim PCB-ima iz ribe iz baltičke regije. Uvedene su potrebne mjere koje osiguravaju da se riba i riblji proizvodi koji nisu sukladni s najvećim dopuštenim količinama za PCB-e u EU-u ne stavljaju na tržište u drugim državama članicama.
            
         
               (11)
            
            
               Budući da model kontaminacije PCB-ima koji nisu slični dioksinima u ribi iz baltičke regije pokazuje sličnosti s kontaminacijom dioksinima i dioksinima sličnim PCB-ima i budući da su PCB-i koji nisu slični dioksinima vrlo postojani u okolišu, primjereno je odobriti slično odstupanje u pogledu prisutnosti PCB-a koji nisu slični dioksinima kao i za dioksine i dioksinu slične PCB-e u ribi iz baltičke regije.
            
         
               (12)
            
            
               Od EFSA-e je zatraženo da dostavi znanstveno mišljenje u pogledu prisutnosti dioksina i dioksinima sličnih PCB-a u jetrima ovaca i jelena i o primjerenosti utvrđivanja najvećih dopuštenih količina za dioksine i PCB-e u jetrima i od njih dobivenim proizvodima na temelju proizvoda, a ne na temelju masti, kao što je trenutačno slučaj. Stoga treba preispitati odredbe o jetrima i i od njih dobivenim proizvodima, a posebno odredbe koje se odnose na jetra ovaca i jelena, nakon što EFSA-ino mišljenje postane dostupno. U međuvremenu je primjereno utvrditi najveću dopuštenu količinu za dioksine i PCB-e na temelju masti.
            
         
               (13)
            
            
               Hrana s manje od 1 % masti je do sada bila isključena iz najveće dopuštene količine za dioksine i dioksinima slične PCB-e, s obzirom da je općenito mali doprinos takve hrane izloženosti ljudi. Međutim, bilo je slučajeva hrane koja sadrži manje od 1 % masti, ali vrlo velike količine dioksina i dioksinima sličnih PCB-a u masti. Stoga je primjereno primijeniti najveću dopuštenu količinu za takvu hranu, ali na temelju proizvoda. Uzimajući u obzir da se najveća dopuštena količina određuje na temelju proizvoda za određenu hranu s malim sadržajem masti, primjereno je primijeniti najveću dopuštenu količinu na temelju proizvoda za hranu koja sadrži manje od 2 % masti.
            
         
               (14)
            
            
               S obzirom na praćenje podataka za dioksine i dioksinu slične PCB-e u hrani za dojenčad i malu djecu, primjereno je utvrditi posebne manje najveće dopuštene količine za dioksine i dioksinu slične PCB-e u hrani za dojenčad i malu djecu. Njemački savezni institut za procjenu rizika je uputio EFSA-i poseban zahtjev za procjenu rizika za dojenčad i malu djecu u pogledu prisutnosti dioksina i dioksinima sličnih PCB-a u hrani za dojenčad i malu djecu. Stoga je potrebno preispitati odredbe o hrani za dojenčad i malu djecu nakon što mišljenje EFSA-e postane dostupno.
            
         
               (15)
            
            
               Mjere predviđene ovom Uredbom su u skladu s mišljenjem Stalnog odbora za prehrambeni lanac i zdravlje životinja i nisu im se usprotivili ni Europski parlament ni Vijeće,
            
         DONIJELA JE OVU UREDBU:
   Članak 1.
   Uredba (EZ) br. 1881/2006 mijenja se kako slijedi:
   
               1.
            
            
               Članak 7. mijenja se kako slijedi:
               
                           (a)
                        
                        
                           naslov „Privremena odstupanja” zamjenjuje se s „Odstupanja”;
                        
                     
                           (b)
                        
                        
                           stavak 4. zamjenjuje se sljedećim:
                           „4.   Odstupajući od članka 1., Finska, Švedska i Latvija mogu odobriti stavljanje na svoje tržište divljeg lososa (Salmo salar) i od njega dobivenih proizvoda podrijetlom iz baltičke regije i namijenjenih potrošnji na svom državnom području s razinama dioksina i/ili dioksinima sličnih PCB-a i/ili PCB-a koji nisu slični dioksinima većim od razina utvrđenih u točki 5.3. Priloga, pod uvjetom da postoji sustav kojim se osigurava da potrošači budu u potpunosti obaviješteni o preporukama o prehrani u pogledu ograničenja konzumacije divljeg lososa iz baltičke regije i od njega dobivenih proizvoda od strane identificiranih ranjivih skupina stanovništva kako bi se izbjegli mogući zdravstveni rizici.
                           Finska, Švedska i Latvija nastavljaju primjenjivati potrebne mjere kako bi se osiguralo da se divlji losos i od njega dobiveni proizvodi koji nisu u skladu s točkom 5.3. Priloga ne stavljaju na tržište u drugim državama članicama.
                           Finska, Švedska i Latvija jednom godišnje obavješćuju Komisiju o mjerama koje poduzimaju za učinkovito obavješćivanje identificiranih ranjivih skupina stanovništva o preporukama o prehrani i kojima se osigurava da se divlji losos i od njega dobiveni proizvodi koji nisu sukladni s najvećim dopuštenim količinama, ne stavljaju na tržište u drugim državama članicama. Nadalje, one moraju dokazati učinkovitost tih mjera.”;
                        
                     
                           (c)
                        
                        
                           dodaje se sljedeći stavak 5.:
                           „5.   Odstupajući od članka 1., Finska i Švedska mogu odobriti stavljanje na svoje tržište divlje haringe veće od 17 cm (Clupea harengus), divlje zlatovčice (Salvelinus spp.), divlje riječne paklare (Lampetra fluviatilis) i divlje pastrve (Salmo truta) i od njih dobivenih proizvoda podrijetlom iz baltičke regije i namijenjenih potrošnji svom državnom području s razinama dioksina i/ili dioksinima sličnih PCB-a i/ili PCB-a koji nisu slični dioksinima većim od razina utvrđenih u točki 5.3. Priloga, pod uvjetom da postoji sustav kojim se osigurava da potrošači budu u potpunosti informirani o preporukama o prehrani u pogledu ograničenja konzumacije divlje haringe veće od 17 cm, divlje zlatovčice, divlje riječne paklare i divlje pastrve iz baltičke regije i od njih dobivenih proizvoda od strane identificiranih ranjivih skupina stanovništva kako bi se izbjegli mogući zdravstveni rizici.
                           Finska i Švedska nastavljaju primjenjivati potrebne mjere kako bi se osiguralo da se divlja haringa veća od 17 cm, divlja zlatovčica, divlja riječna paklara i divlja pastrva i od njih dobiveni proizvodi koji nisu u skladu s točkom 5.3. Priloga ne stavljaju na tržište u drugim državama članicama.
                           Finska i Švedska jednom godišnje obavješćuju Komisiju o mjerama koje poduzimaju za učinkovito obavješćivanje identificiranih ranjivih skupina stanovništva o preporukama o prehrani i kojima se osigurava da se te ribe i od njih dobiveni proizvodi koji nisu sukladni s najvećim dopuštenim količinama, ne stavljaju na tržište u drugim državama članicama. Nadalje, one moraju dokazati učinkovitost tih mjera.”
                        
                     
         
               2.
            
            
               Prilog se izmjenjuje u skladu s Prilogom ovoj Uredbi.
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2012.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. prosinca 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 37, 13.2.1993., str. 1.
   
      (2)  SL L 364, 20.12.2006., str. 5.
   
      (3)  EFSA Journal 2010; 8 (3):1385, http://www.efsa.europa.eu/en/efsajournal/doc/1385.pdf.
   
      (4)  EFSA Journal (2005) 284, str. 1., http://www.efsa.europa.eu/en/efsajournal/doc/284.pdf.
   
      (5)  EFSA Journal 2010; 8 (7):1701, http://www.efsa.europa.eu/en/ efsajournal/doc/1701.pdf.
   
      PRILOG
      Odjeljak 5.: Dioksini i PCB-i iz Priloga Uredbi (EZ) br. 1881/2006 mijenja se kako slijedi:
      
                  (a)
               
               
                  Odjeljak 5.: Dioksini i PCB-i zamjenjuje se sljedećim:
                  „Odjeljak 5.:   Dioksini i PCB-i (31)
                  
                              Hrana
                           
                           
                              Najveće dopuštene količine
                           
                        
                              Zbroj dioksina (WHO-PCDD/F-TEQ) (32)
                           
                           
                              Zbroj dioksina i dioksinima sličnih PCB-a (WHO-PCDD/F-TEQ) (32)
                           
                           
                              Zbroj PCB 28, PCB 52, PCB 101, PCB 38, PCB 153 i PCB 180 (ICES-6) (32)
                           
                        
                              5.1.
                           
                           
                              Meso i mesni proizvodi (osim jestivih iznutrica) sljedećih životinja (6):
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          goveda i ovaca
                                       
                                    
                           
                              2,5 pg/g masti (33)
                           
                           
                              4,0 pg/g masti (33)
                           
                           
                              40 ng/g masti (33)
                           
                        
                              
                                          —
                                       
                                       
                                          peradi
                                       
                                    
                           
                              1,75 pg/g masti (33)
                           
                           
                              3,0 pg/g masti (33)
                           
                           
                              40 ng/g masti (33)
                           
                        
                              
                                          —
                                       
                                       
                                          svinja
                                       
                                    
                           
                              1,0 pg/g masti (33)
                           
                           
                              1,25 pg/g masti (33)
                           
                           
                              40 ng/g masti (33)
                           
                        
                              5.2.
                           
                           
                              Jetra kopnenih životinja iz točke 5.1 (6). i od njih dobiveni proizvodi,
                           
                           
                              4,5 pg/g masti (33)
                           
                           
                              10,0 pg/g masti (33)
                           
                           
                              40 ng/g masti (33)
                           
                        
                              5.3.
                           
                           
                              Mišićno tkivo riba i proizvodi ribarstva i od njih dobiveni proizvodi (25) (34), osim:
                              
                                          —
                                       
                                       
                                          divljih jegulja,
                                       
                                    
                                          —
                                       
                                       
                                          divlje slatkovodne ribe, osim diadromnih vrsta riba ulovljenih u slatkoj vodi
                                       
                                    
                                          —
                                       
                                       
                                          riblja jetra i od nje dobiveni proizvodi
                                       
                                    
                                          —
                                       
                                       
                                          ulja iz morskih organizama
                                       
                                    Najveća dopuštena količina za ljuskavce (Crustacea) odnosi se na mišićno meso krakova i abdomena (44). Kada se radi o rakovima i rakovima sličnim ljuskavcima (kratkorepi morski rakovi – Brachyura i Anomura) tada se odnosi na mišićno tkivo krakova.
                           
                           
                              3,5 pg/g mokre težine
                           
                           
                              6,5 pg/g mokre težine
                           
                           
                              75 ng/g mokre težine
                           
                        
                              5.4.
                           
                           
                              Mišićno tkivo divlje slatkovodne ribe, osim diadromnih vrsta riba ulovljenih u slatkoj vodi i od njih dobiveni proizvodi (25)
                           
                           
                              3,5 pg/g mokre težine
                           
                           
                              6,5 pg/g mokre težine
                           
                           
                              125 ng/g mokre težine
                           
                        
                              5.5.
                           
                           
                              Mišićno tkivo divlje jegulje (Anguilla anguilla) i od nje dobiveni proizvodi
                           
                           
                              3,5 pg/g mokre težine
                           
                           
                              10,0 pg/g mokre težine
                           
                           
                              300 ng/g mokre težine
                           
                        
                              5.6.
                           
                           
                              Riblja jetra i od nje dobiveni proizvodi, osim ulja iz morskih organizama iz točke 5.7.
                           
                           
                              —
                           
                           
                              20,0 pg/g mokre težine (38)
                           
                           
                              200 ng/g mokre težine (38)
                           
                        
                              5.7.
                           
                           
                              Ulja iz morskih organizama (ulje iz tijela ribe, ulje iz riblje jetre i ulja iz drugih morskih organizama) namijenjena za prehranu ljudi
                           
                           
                              1,75 pg/g masti
                           
                           
                              6,0 pg/g masti
                           
                           
                              200 ng/g masti
                           
                        
                              5.8.
                           
                           
                              Sirovo mlijeko (6) i mliječni proizvodi (6), uključujući maslac
                           
                           
                              2,5 pg/g masti (33)
                           
                           
                              5,5 pg/g masti (33)
                           
                           
                              40 ng/g masti (33)
                           
                        
                              5.9.
                           
                           
                              Kokošja jaja i proizvodi od jaja (6)
                           
                           
                              2,5 pg/g masti (33)
                           
                           
                              5,0 pg/g masti (33)
                           
                           
                              40 ng/g masti (33)
                           
                        
                              5.10.
                           
                           
                              Masti sljedećih životinja:
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          goveda i ovaca
                                       
                                    
                           
                              2,5 pg/g masti
                           
                           
                              4,0 pg/g masti
                           
                           
                              40 ng/g masti
                           
                        
                              
                                          —
                                       
                                       
                                          peradi
                                       
                                    
                           
                              1,75 pg/g masti
                           
                           
                              3,0 pg/g masti
                           
                           
                              40 ng/g masti
                           
                        
                              
                                          —
                                       
                                       
                                          svinja
                                       
                                    
                           
                              1,0 pg/g masti
                           
                           
                              1,25 pg/g masti
                           
                           
                              40 ng/g masti
                           
                        
                              5.11.
                           
                           
                              Miješane životinjske masti
                           
                           
                              1,5 pg/g masti
                           
                           
                              2,50 pg/g masti
                           
                           
                              40 ng/g masti
                           
                        
                              5.12.
                           
                           
                              Bilja ulja i masti
                           
                           
                              0,75 pg/g masti
                           
                           
                              1,25 pg/g masti
                           
                           
                              40 ng/g masti
                           
                        
                              5.13.
                           
                           
                              Hrana za dojenčad i malu djecu (4)
                           
                           
                              0,1 pg/g mokre težine
                           
                           
                              0,2 pg/g mokre težine
                           
                           
                              1,0 ng/g mokre težine”
                           
                        
            
                  (b)
               
               
                  bilješka 31. zamjenjuje se sljedećim:
                  
                              „(31)
                           
                           
                              Dioksini (zbroj polikloriranih dibenzo-para-dioksina (PCDD) i polikloriranih dibenzo-furana (PCDF) izraženi kao toksični ekvivalent Svjetske zdravstvene organizacije (WHO) koristeći faktor ekvivalentne toksičnosti (WHO-TEF)) te zbroj dioksina i dioksinima sličnih PCB-a (zbroj PCDD-a, PCDF-a i polikloriranih bifenila (PCB-a) izražen kao toksični ekvivalenti WHO koristeći faktore WHO-TEF). WHO-TEF za procjenu rizika za zdravlje ljudi na temelju zaključaka sa stručnog zasjedanja Svjetske zdravstvene organizacije (WHO) – Međunarodni program za sigurnost kemikalija (IPCS) održanog u Ženevi u lipnju 2005. (Martin van den Berg et al., Re-evaluacija faktora ekvivalentne toksičnosti za dioksine i spojeve slične dioksinima kod ljudi i sisavaca Svjetske zdravstvene organizacije provedena 2005. godine. Toksikološke znanosti 93 (2), 223-241 (2006))
                           
                        
                              Kongener
                           
                           
                              TEF vrijednost
                           
                        
                              
                                 Dibenzo-p-dioksini (‚PCDD-i’)
                              
                           
                        
                              2,3,7,8-TCDD
                           
                           
                              1 
                           
                        
                              1,2,3,7,8-PeCDD
                           
                           
                              1 
                           
                        
                              1,2,3,4,7,8-HxCDD
                           
                           
                              0,1 
                           
                        
                              1,2,3,6,7,8-HxCDD
                           
                           
                              0,1 
                           
                        
                              1,2,3,7,8,9-HxCDD
                           
                           
                              0,1 
                           
                        
                              1,2,3,4,6,7,8-HpCDD
                           
                           
                              0,01 
                           
                        
                              OCDD
                           
                           
                              0,0003 
                           
                        
                              
                                 Dibenzofurani (‚PCDF-i’)
                              
                           
                        
                              2,3,7,8-TCDF
                           
                           
                              0,1 
                           
                        
                              1,2,3,7,8-PeCDF
                           
                           
                              0,03 
                           
                        
                              2,3,4,7,8-PeCDF
                           
                           
                              0,3 
                           
                        
                              1,2,3,4,7,8-HxCDF
                           
                           
                              0,1 
                           
                        
                              1,2,3,6,7,8-HxCDF
                           
                           
                              0,1 
                           
                        
                              1,2,3,7,8,9-HxCDF
                           
                           
                              0,1 
                           
                        
                              2,3,4,6,7,8-HxCDF
                           
                           
                              0,1 
                           
                        
                              1,2,3,4,6,7,8-HpCDF
                           
                           
                              0,01 
                           
                        
                              1,2,3,4,7,8,9-HpCDF
                           
                           
                              0,01 
                           
                        
                              OCDF
                           
                           
                              0,0003 
                           
                        
                              
                                 ‚Dioksinima slični’ PCB-i Ne orto PCB-i + Mono orto PCB-i
                              
                           
                        
                              
                                 Ne orto PCB-i
                              
                           
                        
                              PCB 77
                           
                           
                              0,0001 
                           
                        
                              PCB 81
                           
                           
                              0,0003 
                           
                        
                              PCB 126
                           
                           
                              0,1 
                           
                        
                              PCB 169
                           
                           
                              0,03 
                           
                        
                              
                                 Mono orto PCB-i
                              
                           
                        
                              PCB 105
                           
                           
                              0,0003 
                           
                        
                              PCB 114
                           
                           
                              0,0003 
                           
                        
                              PCB 118
                           
                           
                              0,0003 
                           
                        
                              PCB 123
                           
                           
                              0,0003 
                           
                        
                              PCB 156
                           
                           
                              0,0003 
                           
                        
                              PCB 157
                           
                           
                              0,0003 
                           
                        
                              PCB 167
                           
                           
                              0,0003 
                           
                        
                              PCB 189
                           
                           
                              0,0003 
                           
                        
                              Korištene kratice: ‚T’ = tetra; ‚Pe’ = penta; ‚Hx’ = heksa; ‚Hp’ = hepta; ‚O’ = okta; ‚CDD’ = klordibenzodioksin; ‚CDF’ = klordibenzofuran; ‚CB’ = klorbifenil.”
                           
                        
            
                  (c)
               
               
                  bilješka 33. zamjenjuje se sljedećim:
                  
                              „(33)
                           
                           
                              Najveća dopuštena količina izražena na temelju masti ne primjenjuje se na hranu koja sadrži < 2 % masti. Za hranu koja sadrži < 2 % masti, najveća primjenjiva količina je količina na temelju proizvoda koja odgovara količini na temelju proizvoda za hranu koja sadrži 2 % masti, izračunatoj iz najveće dopuštene količine utvrđene na temelju masti pomoću sljedeće formule:
                              Najveća dopuštena količina izražena na temelju proizvoda za hranu koja sadrži manje od 2 % masti = najveća dopuštena količina izražena na temelju masti za tu hranu × 0,02”.